Един цитат често се приписва на Марк Твен, който е:
"Лъжата може да пропътува половината свят,
докато истината си обува обувките."
Странен факт.
Има причина да се съмняваме, че Марк Твен изобщо е казвал това
и така, иронично, се доказва аргументът.
И днес, цитатът, който и да го е казал, е по-верен от всякога.
В предходните десетилетия повечето медии с глобален обхват
са съставени от няколко големи вестника и мрежи,
които имат ресурси за пряко събиране на информация.
Агенции като Ройтерс и Асошиейтед прес,
които обобщават или препредават истории, са рядкост в сравнение с днес.
Скоростта, с която се разпространява информацията сега,
създава идеалните условия за феномен, наречен кръгова информираност.
Това е когато издание А публикува невярна информация,
издание Б я препечата,
и издание А след това цитира издание Б като източник на информацията.
Също така за форма на кръгово репортуване се счита,
когато няколко публикации
отразяват една и съща първоначална част от невярна информация,
която след това се издава от автор като сверена от множество източници.
Например, публикуването през 1998 г. на един псевдонаучен документ,
в който се твърди, че рутинната ваксинация на деца причинява аутизъм,
вдъхновява цяло анти-ваксинационно движение,
въпреки факта, че оригиналният труд многократно е бил дискредитиран
от научната общност.
Умишлено неваксинираните деца сега заболяват от заразни болести,
които на практика са били изкоренени в Съединените щати,
като някои инфекции се оказват фатални.
С малко по-малко ужасен пример,
сатиричните статии, които са форматирани, за да приличат на истински,
могат да бъдат взети от информационни агенции, без да разберат шегата.
Например, шеговита статия в реномирания Британски медицински журнал със заглавие
"Разходи за енергия при юноши, играещи компютърни игри от ново поколение“
е спомената над 400 пъти в сериозни научни публикации.
Създаденото от потребители съдържание, като уикита,
също често допринася за кръговото репортуване.
Тъй като все повече писатели вече разчитат на такива страници за бърза информация,
непроверен факт от уики страница може да се окаже в публикувана статия,
която по-късно може да бъде добавена като цитат в същата тази уики информация,
правейки много по-трудно развенчаването на истината.
Скорошният напредък в комуникационните технологии
има неизмерими ползи
в разрушаването на бариерите между информацията и хората.
Но нашето желание за бързи отговори
може би взима превес над желанието да бъдем сигурни в тяхната истинност.
И когато тази склонност може да се умножи от милиарди хора по целия свят,
почти мигновено, произтича по-голяма предпазливост.
Избягването на сензационните медии,
търсенето на критики срещу подозрителна информация
и проследяването на оригиналния източник, може да помогне да се забави лъжата,
като се даде на истината повече време да се обуе.